· WISIKAN ANANING DZAT:Sejatine ora ana apa-apa, awit dhuk maksih awang uwung, durung ana sawiji-wiji, kang ana dhingin Ingsun, ora ana pangeran amung ingsun, sejati Dzat Kang Maha Suci, angliputi ing sipat Ingsun anartani ing Asmaningsun, amrat andhani ing Apngal Ingsun.· WEDHARAN WAHANANING DZATSejatine ingsung Dzat kang amurba Amisesa kang Kuwasa anitahaken wiji-wiji, dadi padha sanalika sampurna ingsun, ing kana wus kanyatan lan pratanda Apngalingsun, minangka bebukaning irodat ingsun, kang dhingin ingsun anitahake kayu aran sajeratul Yakin, tumuwuh ana ing sajroning Ngelmu Ngadam Makdum Ajali Abadi, nuli cahya aran nur muhammad, nuli kaca aran Mi’ratul khaya’i, nuli nyawa aran Rohilapi, nuli damar aran khandhil, nuli sesotya arah darah, nuli dhindhing jalal aran kijab, kang minangka wara naning kalarat Ingsun.· GELARAN KAHANANING DZAT:Sejatine manungsa iku rahsaningsun, lan ingsun iku rahsaningmanungsa, karana ingsun anitahake Adam saka ing anasir patang perkara, Bumi, Geni, Angin, Banyu iku dadi kawujudaning sipat Ingsun, ingkang